মুম্বইগামী ট্রেনের যাত্রীদের পিষে দেয় দিল্লিগামী এক্সপ্রেস, আগুনের গুজবেই মর্মান্তিক ঘটনা, দাবি রেলের

ওয়েব ডেস্ক: গুজব (Rumour)। স্রেফ গুজবের বশেই চেন টেনে বিপদ ঘনিয়ে এনেছেন পুষ্পক ট্রেনের (Pushpak Train) যাত্রীরা। তার জেরেই ওই মর্মান্তিক ঘটনা। রেলের দাবি, পুষ্পক ট্রেনের কিছু যাত্রী আগুনের ফুলকি দেখে চেন টেনে নীচে ঝাঁপ মারেন। তাতেই মাহেজি ও পারধাদে স্টেশনের মাঝে উত্তর মহারাষ্ট্রের (North Maharashtra) রেল দুর্ঘটনা (Rail Accident)। পুষ্পক ট্রেনটি মুম্বই যাচ্ছিল। উল্টোদিক থেকে দিল্লি যাচ্ছিল কর্ণাটক এক্সপ্রেস। মহারাষ্ট্রে ওই ট্রেন দুর্ঘটনায় রাত সাড়ে আটটা পর্যন্ত পাওয়া খবর অনুযায়ী, মৃতের সংখ্যা বেড়ে হয়েছে ১১।

পুষ্পক এক্সপ্রেসের কিছু যাত্রী কোচে আগুনের আতঙ্কে ঝাঁপ দেয়। সেসময় বেঙ্গালুরু থেকে দিল্লিগামী কর্নাটক এক্সপ্রেস তাঁদের পিষে দেয়। মুম্বই থেকে ৪০০ কিমি দূরে ওই ঘটনা ঘটে। মহারাষ্ট্রের মুখ্যমন্ত্রী দেবেন্দ্র ফডনবীশ ওই ঘটনায় বলেন, জলগাঁও জেলার পাচোরার কাছে ওই দুর্ঘটনা দুর্ভাগ্যজনক। রেলের সঙ্গে যৌথভাবে জেলা প্রশাসন কাজ করছে। আহতদের শুশ্রুষা চলছে।

আরও পড়ুন: দিল্লির গোষ্ঠীদ্বন্দ্বে অভিযুক্ত তাহিরের জামিন নিয়ে দুই সুপ্রিম বিচারপতির ভিন্ন মত

উল্লেখ্য, সাম্প্রতিক বড় রেল দুর্ঘটনার মধ্যে গত ১৭ জুন দার্জিলিঙের রাঙাপানি স্টেশনে মালগাড়ি কাঞ্চনজঙ্ঘা এক্সপ্রেসে ধাক্কা মারে। সেই ঘটনায় ১১ জনের মৃত্যু হয়। তবে কারণ যাই হোক রেল দুর্ঘটনা থেকে নিস্তার মিলছে না। রেলগাড়ি এখন আতঙ্কের আরেক নাম হয়ে উঠেছে। বন্দে ভারতের মতো উচ্চগতির ট্রেন চালু হয়েছে। বুলেট ট্রেন চালানোর উদ্যোগও নেওয়া হয়েছে। কিন্তু নিরাপত্তার ক্ষেত্রে অবহেলা করা হচ্ছে বলে অভিযোগ উঠেছে। এগিয়ে আসছে বাজেট। এখন তো রেল বাজেটও আরও আলাদা করে পেশ করা হয় না। সার্বিকভাবে ‘সেফটি’র দিকটিতে গুরুত্ব বাড়ানোর দাবি উঠেছে।

দেখুন অন্য খবর: ﻿